વોશિંગ્ટન, 8 જુલાઇઃ સંપૂર્ણપણે સૌર ઉર્જાથી ચાલતા વિમાને આખા અમેરિકાનો એક ચક્કર પૂરો કર્યો છે. વિમાને ભારતીય સમયાનુસાર શનિવારે બપોરે 2.26 વાગ્યે વોશિંગ્ટનથી ઉડાન ભરી હતી અને રવિવારે સવારે 9.15 પર તે ન્યુયોર્કના જેએફકે હવાઇ મથક પર ઉતર્યું હતું. વિમાનની ડાબી સાઇડ ડેમેજ હોવાના કારણે સ્ટેચ્યુ ઓફ લિબર્ટી ઉપરથી ઉડવાની યોજનાને સ્થગિત કરવી પડી હતી. આખા અમેરિકાની આ અંતરમહાદ્વીપીય યાત્રા મે મહિનાની શરૂઆતમાં સેન ફ્રાન્સિસ્કોથી શરૂ થઇ હતી. વિમાનને 70 કિમી પ્રતિ કલાક કરતા વધુ ગતિથી ઉડાડ્યું હતું.